b'\n_START_ARTICLE_\nFiskivinnur\xc3\xa1\xc3\xb0i\xc3\xb0\n_START_PARAGRAPH_\nFiskivinnur\xc3\xa1\xc3\xb0i\xc3\xb0 er et r\xc3\xa5d under F\xc3\xa6r\xc3\xb8ernes Fiskeriministerium. R\xc3\xa5det v\xc3\xa6lges for fire \xc3\xa5r ad gangen i henhold til \xc2\xa7 2 i lagtingslov nr. 61 fra 10. maj 2000. Forskellige organisationer udpeger et medlem og et vicemedlem der skal repr\xc3\xa6sentere dem, og fiskeriministeren v\xc3\xa6lger et medlem og et vicemedlem der bliver formand og viceformand. Form\xc3\xa5let med r\xc3\xa5det er at vejlede fiskeriministeren. Alle lovforslag der ang\xc3\xa5r fiskerierhvervet skal forel\xc3\xa6gges Fiskerir\xc3\xa5det til h\xc3\xb8ring.'